钦定古今图书集成/明伦汇编/闺媛典/第133卷 > 吴孟恭妻陈氏
## 钦定古今图书集成/明伦汇编/闺媛典/第133卷 > 吴孟恭妻陈氏

按《福州府志》：“陈氏，吴孟恭妻。年二十，适孟恭。甫二月，
孟恭疾将死，谓陈曰：‘吾大父早世，赖大母守志以鞠
吾父。吾父亦早世，又赖吾母鞠吾。今吾殆不起矣，汝
能不辱吾大母及母乎’？陈泣曰：‘诺’。”孟恭殁，遗腹殇，陈
苦守无二。正统间，邓茂七反火其居，家荡然矣。卒奉
姑终。孟恭大母梁氏，母陈氏。